
MARTFŰ VÁROS ÖNKORMÁNYZATA KÉPVISELŐ TESTÜLETÉNEK

....... / 2012. …………… 

Önkormányzati rendelete

A Helyi Építési Szabályzatról szóló 7/2006.(IV.27.) Önkormányzati rendelet módosításáról

Martfű Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. Törvény 7.§ (3) bekezdés c) pontjában kapott felhatalmazás alapján, a helyi önkormányzatokról szóló 1990. évi LXV. törvény 8.§(1) bekezdésében meghatározott feladatkörében eljárva, az épített környezet alakításáról és védelméről szóló 1997. évi LXXVIII. törvény 10.§ (3) bekezdésben biztosított véleményezési jogkörében eljáró 

· Tiszaföldvár Város Önkormányzata

· Rákócziújfalu Község Önkormányzata

· Mezőhék Község Önkormányzata

· Kengyel Község Önkormányzata

· Vezseny Község Önkormányzata

továbbá az országos településrendezési és építési követelményekről szóló 253/1997.(XII.20.) számú Kormányrendelet (továbbiakban: OTÉK) 3. számú mellékletében biztosított véleményezési jogkörében eljáró:

· Hajdú – Bihar Megyei Kormányhivatal Építésügyi Hivatalának Állami Főépítésze, Debrecen
· Közép – Tisza Vidéki Környezetvédelmi, Természetvédelmi és Vízügyi Felügyelőség, Szolnok
· Jász – Nagykun - Szolnok Megyei Kormányhivatal Népegészségügyi Szakigazgatási Szerve, Szolnok 

· Jász – Nagykun - Szolnok Megyei Katasztrófavédelmi Igazgatóság, Szolnok
· Jász – Nagykun - Szolnok Megyei Kormányhivatal Közlekedési Felügyelősége, Szolnok
· Csongrád Megyei Kormányhivatal Kulturális Örökségvédelmi Hivatal Irodája, Szeged

· Hortobágyi Nemzeti Park Igazgatósága, Debrecen
· Jász – Nagykun - Szolnok Megyei Kormányhivatal Földhivatala, Szolnok
· Hajdú – Bihar Megyei Kormányhivatal Erdészeti Igazgatósága, Debrecen
· Jász – Nagykun - Szolnok Megyei Mezőgazdasági Szakigazgatási Hivatal Növény- és Talajvédelmi Igazgatósága, Szolnok
· Honvédelmi Minisztérium Hatósági Hivatala, Budapest
· Magyar Bányászati és Földtani Hivatal, Szolnoki Bányakapitánysága, Szolnok
· Nemzeti Média és Hírközlési Hatóság Egyetemes Szolgáltatás Felügyeleti Igazgatóság, Debrecen;

valamint az építésügyi építésfelügyeleti hatóságok kijelöléséről és működési feltételeiről szóló 343/2006. (XII.23.) Kormányrendelet 2.§ (1) bekezdésében biztosított véleményezési jogkörében eljáró Martfű Város Önkormányzat Jegyzője, mint építéshatóság véleményének kikérésével a 7/2006.(V.27.) számú Önkormányzati rendeletét az alábbiak szerint módosítja:

1. §

  Jelen rendeletmódosítás területi hatálya kiterjed:

a.) Belterületen a Szolnoki út – belterületi Tisza-gát – Tisza-parti utca – Tüzép út – Kassák Lajos utca – Babits Mihály utca – Móricz Zsigmond és Május 1. utcákon vezetett kerékpárút területére
b.) Belterületen a 791/8, 791/9, 791/12 és a 810/13 hrsz-ú területek egy részén tervezett zöldterületre
c.) Belterületen a 806/3 hrsz-ú területen tervezett zöldterületre
d.) Gesztenye sor (volt Lenin út) két oldalán lévő gesztenyefasor területére
e.) 804/1 és 806/1 hrsz-ú területek területi védelmére
f.) Egyedi épületek védelmére a Bata-lakótelepen
2. §

  Jelen rendeletmódosítás elválaszthatatlan részét képezi:

a.) SZ – 2/m3 – jelű szabályozási tervlap
3. §

  A Rendelet III. fejezet Művi és természeti értékvédelem 14.§ -a (A településszerkezet és a településkép védelme) kiegészül:

(4) A Bata-lakótelep területén lévő helyi egyedi művi védelem alatt álló épületek építészeti karaktere megőrizendő.
4. §

  A Rendelet III. fejezet Művi és természeti értékvédelem 14.§ -a (A településszerkezet és a településkép védelme) kiegészül:

(5) A Bata-lakótelep területi védelemmel ellátott területén az alábbi építési szabályok betartása kötelező:

a.) épített kerítés nem helyezhető el

b.) az eredeti építészeti tömeghez hozzáépítés nem valósítható meg

c.) közműműtárgyak környezetbe illeszkedően helyezhetők el

d.) a hagyományos és jellegzetes növényzet pótlásáról gondoskodni kell.
5. §

  A Rendelet III. fejezet Művi és természeti értékvédelem 15.§ -a (Természet és tájvédelem) 
  kiegészül:

(4)     A Gesztenye sor (volt Lenin út) két oldalán lévő helyi jelentőségű védett természeti
   
    emlék értékes faegyedei megőrizendők.

6. §

Záró rendelkezések

(1)
Jelen rendelet és a rendelet mellékletét képező szabályozási tervlap a  kihirdetését
követő 30. napján lép hatályba. 

(2)       Jelen rendelet előírásait a hatályba lépést követően indított engedélyezési eljárásoknál

kell alkalmazni.

(3)      E rendelet hatályba lépését követő napon hatályát veszti.


__________________________
___________________________

                Polgármester
                                                              Jegyző


